
LATVIJAS REPUBLIKAS MINISTRU KABINETS

	Noteikumi nr. 119


Rīgā 

Noteikumi par 2009./2010.mācību gada un mācību semestru sākuma un beigu laiku




(prot. Nr.11 21.§)

 

Izdoti saskaņā ar 

Vispārējās izglītības likuma

4.panta 16.punktu

 

1. Noteikumi nosaka 2009./2010.mācību gada un mācību semestru sākuma un beigu laiku tām vispārējās izglītības iestādēm, kuras īsteno vispārējās pamatizglītības programmas un vispārējās vidējās izglītības programmas.

 

2. Mācību gads sākas 2009.gada 1.septembrī.

 

3.  1.–8.klases un 10.–11.klases izglītojamajiem mācību gads beidzas 2010.gada 31.maijā.

 

4.  9.klases izglītojamajiem mācības beidzas 2010.gada 21.maijā, bet mācību gads beidzas 2010.gada 11.jūnijā.

 

5.  12.klases izglītojamajiem mācības beidzas 2010.gada 21.maijā, bet mācību gads beidzas 2010.gada 18.jūnijā.

 

6. Mācību gadu veido divi semestri: 

6.1. pirmais semestris ilgst no 2009.gada 1.septembra līdz 2009.gada 22.decembrim; 

6.2. otrais semestris ilgst: 

6.2.1.  1.–8.klases un 10.–11.klases izglītojamajiem – no 2010.gada 6.janvāra līdz 2010.gada 31.maijam; 

6.2.2.  9.klases izglītojamajiem – no 2010.gada 6.janvāra līdz 2010.gada 11.jūnijam;

6.2.3.  12.klases izglītojamajiem – no 2010.gada 6.janvāra līdz 2010.gada 18.jūnijam.

 

7. Mācību gadā izglītojamajiem ir šādas brīvdienas: 

7.1. rudens brīvdienas – no 2009.gada 26.oktobra līdz 2009.gada 30.oktobrim; 

7.2. Ziemassvētku brīvdienas – no 2009.gada 23.decembra līdz 2010.gada 5.janvārim;

7.3. pavasara brīvdienas – no 2010.gada 29.marta līdz 2010.gada 5.aprīlim; 

7.4. vasaras brīvdienas 1.–8.klases un 10.–11.klases izglītojamajiem – no 2010.gada 1.jūnija līdz 2010.gada 31.augustam.

 

8. Izglītības iestāde patstāvīgi pieņem lēmumu par vienu nedēļu ilgām papildu brīvdienām 1.klases izglītojamajiem. Papildu brīvdienas organizē otrajā semestrī.

 

9. Izglītības iestāde patstāvīgi pieņem lēmumu par projektu nedēļas norises laiku. Projektu nedēļu organizē otrajā semestrī.

 

10. Ja mācību gada laikā iestājas ārkārtējas situācijas, kuras iepriekš nevar paredzēt un kuru dēļ ilgstoši (vismaz vienu nedēļu) nav iespējams nodrošināt mācību procesu atbilstoši normatīvajos aktos noteiktajām prasībām, izglītības iestādes dibinātājs pēc konkrēto ārkārtējās situācijas apstākļu izvērtēšanas ir tiesīgs pieņemt lēmumu par mācību gada pagarinājumu 1.–8.klases un 10.–11.klases izglītojamajiem.

